Imtella' Lulju 8, 2021 Ritratti: Facebook: Association for Abandoned Animals Minkejja l-imħabba u l-lealtà tal-kelba lejn sidha, il-kelba sfat mormija fit-triq. Fuq Facebook, l-Assoċjazzjoni tal-Annimali Abbandunati qalet li lbieraħ għall-ħabta tad-9pm fl-Imġarr persuna fetħet il-bieba tal-karozza u ramiet il-kelba fit triq. Waqt li l-kelba bdiet tiġri lejn il-karozza, ix-xufier saq lejha u prova jsuq għal fuqha. Dak il-ħin kienet għaddejja persuna li bdiet tgħajjat, bix-xufier telaq jiġri minn fuq il-post. L-Asssoċjazzjoni qalet li ma tteħidx in-numru tal-karozza u jafu biss l-għamla tagħha. Appellat bex jekk xi ħadd jagħraf lil din il-kelba jagħmel kuntatt magħhom. L-Assoċjazzjoni ddeskriviet dan l-att bħala wieħed tal-mistħija u rringrazzjat lil kull min għen u lil min żammha matul il-lejl u ħadha fis-santwarju. Intant, l-Assoċjazzjoni qalet li se ssemmi din il-kelba Becky u li se tiġi msewwija, iċċipjata u mbagħad se tkun għall-addozzjoni.